**Anexa nr. 8 Ghid**

**Ghidul Evaluatorului,**

**Comisia de evaluare și selecție – Agenda Culturală**

Prezenta procedură s-a elaborat în vederea reducerii gradului de subiectivism în ierarhizarea ofertelor culturale, modalitatea de adaptare a bugetelor solicitate și justificarea tuturor deciziilor luate de comisiile de selecție referitoare la proiectele propuse pentru finanțare nerambursabilă

În acest sens, în vederea uniformizării criteriilor de selecție au fost elaborate următoarele documente / proceduri care vin atât în sprijinul membrilor comisiilor în vederea realizării evaluării cât și în sprijinul transparentizării procedurii de evaluare:

1. **Noțiuni generale**
2. **Grilă de evaluare pentru fiecare proiect în parte**
3. **Raport de evaluare**
4. **Detalierea criteriilor de evaluare și explicația punctajelor ce pot fi acordate**
5. **Justificarea modalității de alocare a bugetelor**
6. **Noțiuni generale**

Pentru fiecare proiect evaluatorul are obligația de a completa punctajul pe care îl consideră adecvat în grila de evaluare, punctaj pe care trebuie sa îl justifice în raportul narativ în cel puțin trei rânduri de text. La finalul perioadei de evaluare, evaluatorul are obligația de a transmite grilele și rapoartele de evaluare completate pentru fiecare ofertă culturală în parte. Capitolele următoare prezintă informații despre rolul evaluatorilor, principiile evaluării, practica procesului de evaluare, modul de apreciere a criteriilor de evaluare și alte recomandări specifice. În procesul de evaluare experții vor ține seama, cumulativ, de prevederile din acest Ghid și de cele incluse în Ghidul Solicitantului Proiecte Culturale.

Evaluarea este o etapă esențială a procedurii de selecție, care are ca finalitate acordarea de finanțări din fonduri publice acelor propuneri de programe / proiecte / acțiuni culturale care pot oferi cea mai semnificativă contribuție la atingerea priorităților municipalității.

„Impactul finanțării în ansamblul ei depinde de calitatea evaluării, aceasta constituind responsabilitatea majoră a evaluatorului. Rolul evaluatorilor este foarte important și trebuie să fie ghidat de integritate, obiectivitate, imparțialitate, completitudine și corectitudine, pentru a asigura o evaluare a cererilor de finanțare în conformitate cu obiectivele și principiile municipalității.

INTEGRITATEA este asigurată prin absența intereselor patrimoniale sau de altă natură ale evaluatorilor în relație cu cererile de finanțare pe care le evaluează.

OBIECTIVITATEA decurge din distanțarea evaluatorului față de idei preconcepute, ideologii, convingeri, idiosincrazii de natură să influențeze aprecierea ofertei culturale.

IMPARȚIALITATEA este reflectată prin analizarea informațiilor furnizate în cererea de finanțare, în mod neutru, ignorând elementele sau informațiile din mediul extern proiectului care nu fac obiectul cererii de finanțare și al anexelor ei.

COMPLETITUDINEA evaluării decurge din punctarea fiecăruia dintre criteriile de evaluare și analizarea cererilor de finanțare în întregime, inclusiv a documentelor suplimentare furnizate de către solicitanți.

CORECTITUDINEA evaluării impune evaluatorilor să judece fiecare cerere de finanțare în mod individual, fără a include în comentarii referiri la alte proiecte sau la alte informații externe proiectului.

.

1. **Grila de evaluare a proiectelor culturale**

Organizația:........................................................................................................................................................

Numele proiectului: ............................................................................................................................................

| Nr. Crt. | CRITERIU | Punctaj  maxim | Punctaj acordat |
| --- | --- | --- | --- |
| **1.** | **Calitatea şi originalitatea proiectului** | **25** |  |
| * 1. Originalitatea abordării temei proiectului şi caracterul inovator al   proiectului *(în cazul proiectelor ajunse la un nr. mare de ediții se va evalua capacitatea de a se reînnoi ca şi concept cu scopul de a atrage noi categorii de public. Va fi evaluată și notorietatea dobândită de-a lungul timpului, succesul edițiilor anterioare).* | 10 |  |
| 1.2. Factorul de excelență culturală *(artiști, personalități, evenimente deosebite, invitați speciali, rezultate deosebite).* | 15 |  |
| **2.** | **Relevanța proiectului** | **30** |  |
| 2.1. Relevanța proiectului pentru contextul cultural local *(aria tematică, perioada în care se desfășoară proiectul, locul de desfășurare, parteneriate strategice, ani tematici, etc.).* | 15 |  |
| 2.2. Capacitatea proiectului de a acționa ca și catalizator al dezvoltării orașului, de a consolida identitatea și imaginea locului și de a exploata potențialul turistic şi gastronomic al acestuia. | 15 |  |
| **3.** | **Fezabilitatea proiectului cultural** | **15** |  |
| 3.1. *Experiența managerială și capacitatea de implementare.* | *10* |  |
| 3.1.1. Solicitantul are suficientă experiență în managementul de proiect şi capacitate de administrare a proiectelor culturale. | 5 |  |
| 3.1.2.Solicitantul are suficientă competență în domeniul căruia se adresează proiectul. | 5 |  |
| 3.2.*Metodologie.* | *5* |  |
| 3.2.1.Adecvarea activităților în funcție de obiective, coerența proiectului. | 5 |  |
| **4.** | **Rezultatele, impactul şi sustenabilitatea proiectului cultural propus** | **15** |  |
|  | 4.1. Audiența proiectului: Impactul asupra grupului / grupurilor țintă, public estimat, acoperirea în mass-media. | 5 |  |
| 4.2. Capacitatea proiectului de a fi continuat, de a genera sustenabilitate  şi / sau audiență viitoare. | 5 |  |
| 4.3. Rezultatul monitorizării evenimentului în anul anterior | 5 |  |
| **5.** | **Buget** | **15** |  |
| 5.1. Cheltuielile propuse reflectă în mod real raportul cost-valoare vs. beneficii aduse de proiect. | 5 |  |
| 5.2. Cheltuielile se încadrează în limitele legale corespunzătoare, sunt justificate şi oportune. Costurile estimative nu au fost supra sau sub dimensionate. | 10 |  |
|  | **PUNCTAJ TOTAL MAXIM** | **100** |  |

1. **Raport de evaluare**

Numărul de înregistrare al proiectului: ...................................................

Denumire proiect: ............................................................................................................................................

Denumirea solicitantului.....................................................................................................................................

--------------------------------------------------------------------------------------------------------------

Calitatea și originalitatea proiectului

……………………………………………………………………………………………………………………………..

……………………………………………………………………………………………………………………………..

Relevanța proiectului

……………………………………………………………………………………………………………………………..

……………………………………………………………………………………………………………………………..

Fezabilitatea proiectului

……………………………………………………………………………………………………………………………..

……………………………………………………………………………………………………………………………..

Rezultatele, impactul și sustenabilitatea

……………………………………………………………………………………………………………………………..

……………………………………………………………………………………………………………………………..

Bugetul

……………………………………………………………………………………………………………………………..

……………………………………………………………………………………………………………………………..

Recomandări

……………………………………………………………………………………………………………………………..

Nume evaluator: ...................................................

Data: ............................. Semnătura: .....................

1. **Detalierea criteriilor de evaluare și explicația punctajelor ce pot fi acordate**

|  |  |  |
| --- | --- | --- |
| **Nr.** | **Criteriu** | **Pondere în evaluare** |
| 1. | Calitatea şi originalitatea proiectului | 25% |
| 2. | Relevanța proiectului | 30% |
| 3. | Fezabilitatea proiectului cultural | 15% |
| 4. | Rezultatele, impactul şi sustenabilitatea proiectului cultural propus | 15% |
| 5. | Buget | 15% |

**Detalierea criteriilor:**

**1. Calitatea şi originalitatea proiectului**

Vizează originalitatea abordării temei proiectului şi caracterul inovator alproiectului *(în cazul proiectelor ajunse la un nr. mare de ediții se va evalua capacitatea de a se reînnoi ca şi concept cu scopul de a atrage noi categorii de public. Va fi evaluată și notorietatea dobândită de-a lungul timpului, succesul edițiilor anterioare),* factorul de excelență culturală *(artiști, personalități, evenimente deosebite, invitați speciali, rezultate deosebite).*

|  |  |
| --- | --- |
| *Punctaj maxim* | *25* |
| *Referință în formularul de finanțare* | * Arie tematică * Descrierea solicitantului * Date generale ale proiectului * Descrierea proiectului / date generale ale proiectului * Evenimentele / activitățile din cadrul proiectului * Justificarea proiectului * Scopul proiectului * Obiectivele proiectului * Parteneriate / Surse de finanțare * Grupul țintă, evaluarea rezultatelor și impactul proiectului * Bugetul / venituri / cheltuieli * Raportul de activitate din anul precedent   *Pentru punctarea originalității și a viziunii artistice și a clarității, documentele anexate ( de exemplu materiale de comunicare, dosarul de presă care reflectă activitatea solicitantului), precum și raportul de activitate depus în cazul proiectelor aflate la o ediție mai avansată, aduc informații importante.* |
| *Elemente de analiză* | Definirea și argumentarea clară a conceptului propus, într-o manieră sintetică,  structurarea articulată a etapelor, urmărirea unui scop clar formulat și a unor obiective măsurabile, acordarea demersului artistic la rezultatele anticipate, coerența în cadrul activităților derulate de solicitant, factorul de excelență culturală.  Inovarea și originalitatea se apreciază în raport cu contextul cultural, în care se profilează, și cu publicul țintă. În unele cazuri nu noutatea metodei este semnificativă, ci felul în care sunt îmbinate mai multe demersuri creative / de intervenție pentru a răspunde nevoilor / oportunităților identificate.  Se va puncta capacitatea proiectului de a oferi alternative și metode noi și inovatoare în domeniul vizat. Se apreciază proiectele care identifică demersul cel mai adecvat și expresiv în vederea obținerii rezultatelor propuse, în raport cu grupul țintă identificat. Se va avea în vedere anvergura contextului de referință propus în proiect. |
| *Detalierea punctajului* | 1.1 Originalitatea abordării temei proiectului și caracterul inovator al proiectului  - claritatea expunerii și originalitatea ideilor solicitantului **- 5 puncte**;  - buna cunoaștere a domeniului căruia i se adresează proiectul – **5 puncte**  1.2. Factorul de excelență culturală **– 15 puncte** |
| *Observații* | Punctajul se acordă cumulativ |

**2. Relevanța proiectului**

Vizează stabilirea relevanței proiectului pentru contextul cultural și capacitatea proiectului de a acționa ca și catalizator al dezvoltării orașului, de a consolida identitatea și imaginea locului și de a exploata potențialul turistic și gastronomic al acestuia

|  |  |
| --- | --- |
| *Punctaj maxim* | *30* |
| *Referință în formularul de finanțare* | * Arie tematică * Descrierea solicitantului * Date generale ale proiectului * Descrierea proiectului / date generale ale proiectului * Evenimentele / activitățile din cadrul proiectului * Justificarea proiectului * Scopul proiectului * Obiectivele proiectului * Parteneriate / Surse de finanțare * Grupul țintă, evaluarea rezultatelor și impactul proiectului * Bugetul / venituri / cheltuieli * Raportul de activitate din anul precedent * Ediții anterioare |
| *Elemente de analiză* | Contribuția proiectului la atingerea priorităților Agendei Culturale a Municipiului Galaţi. Metode de identificare și definire a grupurilor țintă, de determinare a nevoilor identificate, precum și argumentarea necesității implementării proiectului și contribuția proiectului la politicile locale, naționale și / sau europene din domeniu. |
| *Detalierea punctajului* | Criteriul se referă, pe de o parte, la modul în care nevoia / oportunitatea a fost  identificată și apoi la felul în care scopul proiectului propune o adresare reală și  eficientă a acesteia prin activitățile planificate. Existența unor analize de nevoi anterioare dezvoltării proiectului în vederea redactării cererii de finanțare demonstrează maturitatea demersului și crește șansele de atingere a rezultatelor urmărite. În absența unor studii specializate se va aprecia experiența organizației și a managerului de proiect, precum și tipul de proiecte derulate anterior, pe care s-ar putea baza argumentația.  2.1 Relevanța proiectului pentru contextul cultural local.- **15 puncte**  Se va analiza identificarea nevoilor generale și a celor specifice și anvergura geografică prin evaluarea generală și neexclusivă, după caz și în funcție de specificul proiectului -  Astfel;  - existența în cererea de finanțare a unor date concrete sau indicarea unor surse de verificare externe (link-uri, documente și rapoarte de analiză și statistică, studii, cercetări)  - existența unor informații verificabile care să indice realizarea de analize și / sau  cercetări proprii ale solicitantului și / sau partenerilor, realizate anterior depunerii  proiectului sau argumentarea experienței directe în derularea de proiecte anterioare cu grupul țintă vizat  - calitatea și relevanța informațiilor despre grupurile țintă și nevoile / oportunitățile  identificate; se oferă informații despre motivația selectării grupului țintă inclusiv  definirea numerică a beneficiarilor  - este explicitat gradul de importanță al nevoii adresate de către proiect, față de alte nevoi, pe baza relației cauză-problemă-efect (se recomandă identificarea și adresarea celor mai semnificative nevoi și oportunități)  - corelația dintre grupuri țintă, nevoi / oportunități, activitățile propuse și rezultatele  anticipate  - aprecierea realistă a impactului și efectelor pe termen lung ale proiectului, prin raportarea la nevoile / oportunitățile precizate;  - adecvarea proiectului față de obiectivele strategice ale municipalității și față de contextul cultural  2.2 Capacitatea proiectului de a acționa ca și catalizator al dezvoltării orașului, de a consolida identitatea și imaginea locului și de a exploata potențialul turistic și gastronomic al acestuia - **15 puncte**  Se va urmări dacă:  - Evenimentele propuse sunt de așa natură încât să stimuleze dezvoltarea turismului cultural și gastronomic în municipiul Galaţi;  - sunt incluse activități de comunicare și promovare precum și indicatori de monitorizare și evaluare;  - sunt descrise materialele de promovare și diseminare, canalele de comunicare;  - comunicarea și promovarea sunt relevante pentru grupurile țintă vizate și se folosesc metode adecvate acestora;  - dimensiunea cantitativă a măsurilor de comunicare și promovare este adecvată scopurilor și obiectivelor precum și anvergurii proiectului și este bugetată corect - comunicarea și promovarea au alocate resurse umane adecvate;  *Notă: Promovarea se referă la comunicarea și publicitatea făcută organizației, proiectului însuși, diverselor activități din cadrul proiectului și implicit, finanțatorului și programului de finanțare care susține proiectul*. *Vizibilitatea se referă la modalitățile specifice prin care se asigură expunerea proiectului și a programului de finanțare, cu respectarea elementelor de identitate vizuală a finanțatorului și a programului de finanțare. Se va analiza natura proiectului și în ce măsură, prin natura activităților sale, are o vizibilitate largă.* |
| *Observații* | Punctajul se acordă cumulativ.  În situația în care există două proiecte cu punctaj identic, departajarea se face pe baza punctajului de la acest criteriu. |

**3. Fezabilitate proiectului cultural**

Vizează resursele umane și logistice ale proiectului în raport cu planul de acțiune și riscurile identificate

|  |  |
| --- | --- |
| *Punctaj maxim* | *15* |
| *Referință în formularul de finanțare* | * Arie tematică * Descrierea solicitantului * Date generale ale proiectului * Descrierea proiectului / date generale ale proiectului * Evenimentele / activitățile din cadrul proiectului * Justificarea proiectului * Scopul proiectului * Obiectivele proiectului * Parteneriate / Surse de finanțare * Grupul țintă, evaluarea rezultatelor și impactul proiectului * Bugetul / venituri / cheltuieli * Raportul de activitate din anul precedent * Ediții anterioare   *Notă: O căutare pe internet a solicitantului poate confirma și completa informațiile înscrise în proiect cu privire la experiența managerială și capacitatea instituțională* |
| *Elemente de analiză* | Experiența solicitantului, a partenerilor în managementul de proiect, capacitatea de implementare, competențele solicitantului și ale partenerilor în domeniul proiectului și nivelul de implicare al partenerului de proiect în conceperea și implementarea proiectului. |
| *Detalierea punctajului* | Capacitatea de implementare, dar și competențele se măsoară prin mijloace specifice, cu precădere în aria resurselor (inclusiv financiare) ale solicitantului și ale partenerilor, dar și ale activității anterioare depunerii prezentei cereri de finanțare.  Reprezintă un punct forte al cererii de finanțare existența unui parteneriat cât mai activ si variat la nivelul completării / complementarității experienței și / sau a surselor de finanțare.  CV-urile membrilor echipei de proiect vor fi corelate cu informația legată de structura și responsabilitățile echipei, descrise la metodele de implementare a proiectului, precum și cu planul de activității. În cazurile în care anexarea CV-urilor echipei sau a unor experți externi are menirea de a suplini lipsa de experiență organizațională în managementul de proiect, acest lucru se va puncta numai în funcție de rolul efectiv al persoanei respective în realizarea proiectului.  În egală măsură parteneriatele contribuie la fezabilitatea proiectului în măsura în care se concretizează în participarea partenerului în implementarea activităților, corelată cu nivelul de expertiză, aria tematică, resursele alocate (inclusiv financiare). Simpla participare la activități din cadrul proiectului nu demonstrează o reală implicare la nivel de parteneriat.  Aspectele vizate:  3.1 Experiența managerială / capacitatea instituțională (numărul, tipul și complexitatea proiectelor anterioare implementate de către solicitant / parteneri).  3.1.1 Solicitantul are suficientă experiență în managementul de proiect și capacitatea de administrare a proiectelor **- 5 puncte;**  - existența de informații relevante referitoare la competențele profesionale, expertiza sau experiența membrilor echipei de proiect.  3.1.2 Solicitantul are suficientă competență în domeniul căruia se adresează proiectul - **5 puncte;**  - legitimitatea demersului - solicitanții și partenerii au derulat proiecte (fie individual, fie împreună) sau au desfășurat anterior activitatea în domeniul sau domeniile vizate de proiect.  3.2 Metodologie  3.2.1 Adecvarea activităților în funcție de obiective, coerența proiectului – **5 puncte;**  - metodologia de comunicare și planul de promovare capabile să asigure vizibilitatea proiectului;  - alocarea resursei umane necesare implementării în raport cu activitățile propuse;  - calitatea parteneriatelor modul activ de distribuire a rolurilor între solicitant, parteneri și alte organizații care contribuie la implementare și distribuția resurselor între parteneri. |
| *Observații* | Punctajul se acordă cumulativ |

**4. Rezultatele, impactul și sustenabilitatea proiectului cultural propus**

|  |  |
| --- | --- |
| *Punctaj maxim* | *15* |
| *Referință în formularul de finanțare* | * Arie tematică * Descrierea solicitantului * Date generale ale proiectului * Descrierea proiectului / date generale ale proiectului * Evenimentele / activitățile din cadrul proiectului * Justificarea proiectului * Scopul proiectului * Obiectivele proiectului * Parteneriate / Surse de finanțare * Grupul țintă, evaluarea rezultatelor și impactul proiectului * Bugetul / venituri / cheltuieli * Raportul de activitate din anul precedent * Ediții anterioare * Rezultatul monitorizării evenimentului în anul anterior |
| *Elemente de analiză* | Analiza acestui criteriu se bazează pe coroborarea tuturor informațiilor colectate din cadrul cererii de finanțare și din cadrul documentelor specifice referitoare la:  - Relația dintre obiectivele proiectului și prioritățile stabilite de municipalitate;  - Analiza de nevoie / oportunitate și abordarea acesteia;  - Impactul estimat, efectele determinate / schimbările la nivelul grupului țintă proiectat pe termen scurt, mediu și lung;  - Corelarea activităților cu obiectivele proiectului, rezultatele așteptate și cu indicatorii de evaluare;  - Obiectivele SMART ale proiectului (specifice, măsurabile, realizabile, relevante,  încadrate în timp); |
| *Detalierea punctajului* | 4.1 Audiența proiectului: Impactul asupra grupului / grupurilor țintă, public estimat, acoperirea mass- media – **5 puncte**  Se va urmări dacă:  - prin natura activităților proiectului se pot genera rezultate și beneficii pentru grupul țintă  - sunt clar descrise și sunt plauzibile efectele urmărite la nivelul beneficiarilor proiectului  - sunt descrise și sunt plauzibile modalitățile de adresare a grupului țintă pe durata proiectului și sunt corect estimate efectele acestuia după finalizare, pe o durată cât mai lungă.  4.2 Capacitatea proiectului de a fi continuat, de a genera sustenabilitate și / sau audiență viitoare - **5 puncte**  4.3. Rezultatul monitorizării evenimentului în anul anterior – **5 puncte** |
| *Observații* | Punctajul se acordă cumulativ |

**5. Buget**

Vizează resursele financiare ale proiectului, capacitatea de a asigura necesarul financiar pentru cofinanțare, eficiența alocării resurselor existente precum și eficacitatea investiției.

|  |  |
| --- | --- |
| *Punctaj maxim* | *15* |
| *Referință în formularul de finanțare* | * Arie tematică * Descrierea solicitantului * Date generale ale proiectului * Descrierea proiectului / date generale ale proiectului * Evenimentele / activitățile din cadrul proiectului * Justificarea proiectului * Scopul proiectului * Obiectivele proiectului * Parteneriate / Surse de finanțare * Grupul țintă, evaluarea rezultatelor și impactul proiectului * Bugetul / venituri / cheltuieli |
| *Elemente de analiză* | Măsura în care cheltuielile estimate sunt realiste și resursele existente sunt adecvate activităților și rezultatelor propuse ; măsura în care proiectul propune un raport eficient cost / beneficiu; |
| *Detalierea punctajului* | 5.1. Cheltuielile propuse reflectă în mod real raportul cost-valoare vs. beneficii aduse de proiect - **5 puncte**;  - Se va urmări dacă s-a realizat o fundamentare a cheltuielilor, dacă există elemente precum o pre-analiză a pieței pentru anumite categorii de cheltuieli sau fundamentarea bugetului general.  5.2 Cheltuielile se încadrează în limitele corespunzătoare, sunt justificate și oportune. Costurile estimative nu au fost supra dimensionate – **10 puncte;**  - respectarea limitelor de alocări bugetare (menționate chiar în formularul de buget)  pentru anumite capitole de cheltuieli;  *NOTA: În cazul depășirii procentajelor admise, evaluatorul va depuncta corespunzător și va evidenția acest lucru în raportul de evaluare.*  - concordanța dintre activitățile / rezultatele propuse și costurile prevăzute în buget (ex. nr. de evenimente trecute în cadrul cererii de finanțare este egal cu numărul trecut în buget);  - costurile incluse în buget permit obținerea rezultatelor propuse  - cheltuielile propuse sunt necesare;  - alocarea resurselor, inclusiv cele umane, este realistă, în funcție de anvergura proiectului (echilibrul între costurile de personal și cele materiale, în funcție de amploarea și diversitatea activităților propuse).  *Notă: În perioada implementării proiectului, solicitanții au dreptul să obțină venituri pentru asigurarea cofinanțării necesare proiectului, cu condiția ca aceste venituri să se întoarcă integral în proiect, prin cheltuieli efectuate în perioada implementării acestuia. Proiectul nu se depunctează din cauza generării de venituri.* |
| *Observații* | Punctajul se acordă cumulativ |

1. **Justificarea modalității de alocare a bugetelor**

**Comisia, individual sau în ședințe de lucru comune are următoarele sarcini:**

* analizează şi notează ofertele culturale în conformitate cu grila de acordare a punctajelor;
* Completează rapoartele de evaluare și grilele de evaluare pentru fiecare proiect în parte;
* stabilește ierarhia ofertelor culturale în funcție de valoarea, importanța sau reprezentativitatea proiectului cultural, pe baza punctajului acordat;
* poate indica liniile de buget care vor putea fi finanțate total sau parțial din cadrul Bugetului de Venituri şi Cheltuieli al ofertei culturale care a întrunit punctajul total minim de 60 de puncte;
* Calculează și propune spre aprobare valoarea finanțării alocate pentru fiecare ofertă culturală care a întrunit un punctaj de minim 60 de puncte.

**Valoarea finanțării alocate se calculează numai pentru proiectele care au cumulat 60 de puncte, devenind astfel eligibile spre a primi finanțare, ținând cont de următoarele:**

1.Valoarea maximă ce poate fi acordată unui proiect este de 250 000 de lei.

2**. Valoarea finanțării solicitate, eligibile (VFSE)** se stabilește, în ședință comună de lucru, prin scăderea cheltuielilor ce se constată că nu sunt fundamentate corespunzător, sunt supraestimate sau nu au relevanță în economia proiectului din **Valoarea finanțării solicitate (VFS);**

**VFSE = VFS – cheltuieli nefundamentate sau supraevaluate**

3. **Punctaj acordat (PA)** este media punctajelor individuale acordate de membrii comisei pentru o ofertă culturală;

4. **Valoarea finanțării alocate (VFA)** se stabilește, în ședință comună de lucru, prin aplicarea formulei:

**VFA = VFSE x PA / 100**